REPUBLKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/353-14

29. oktobar 2014. godine

B e o g r a d

Z A P I S N I K

15. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 29. OKTOBRA 2014. GODINE

Sednica je počela u 9.30 časova.

Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Zoran Bojanić, Branka Bošnjak, Dragan Jovanović, Milan Kovačević, Zoran Milekić, Mujo Muković, dr Vladimir Orlić, Katarina Rakić i Vučeta Tošković.

Sednici nisu prisustvovali članovi Odbora: Konstantin Arsenović, Jovica Jevtić, Jovan Marković, Saša Mirković, Suzana Spasojević, Goran Ćirić i Slobodan Homen, niti njihovi zamenici.

Odbor je jednoglasno, u skladu sa predlogom predsednika Odbora, usvojio sledeći:

D n e v n i r e d

1. Razmatranje Predloga zakona o izmeni Zakona o legalizaciji objekata u pojedinostima, koji je podnela grupa od 127 narodnih poslanika (broj 351-3835/14 od 24. oktobra 2014. godine);
2. R a z n o.

Prva tačka dnevnog reda - **Razmatranje Predloga zakona o izmeni Zakona o legalizaciji objekata u pojedinostima, koji je podnela grupa od 127 narodnih poslanika**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmeni zakona o legalizaciji objekata.

I

Odbor je odlučio da predloži Narodnoj skupštini da **odbije** sledeće amandmane:

- **na član 1.** koji su zajedno podneli narodni poslanici Borislav Stefanović, Vesna Martinović i Balša Božović;

**- na član 1.** koji je podneo narodni poslanik dr Blagoje Bradić;

- **na član 2.** koji su zajedno podneli narodni poslanici Borislav Stefanović, Vesna Martinović i Balša Božović.

Predstavnik predlagača zakona na sednici Odbora nije prihvatio amandmane na čl.1 i 2. Predloga zakona.

II

Odbor je u skladu sa članom 157. stav 6. Poslovnika Narodne skupštine podneo amandman na član 1. Predloga zakona.

**AMANDMAN**

Član 1.Predloga zakona menja se i glasi:

U Zakonu o legalizaciji objekata (,,Službeni glasnik RS“, broj 95/13), u članu 23. stav 1. menja se i glasi:

,,Ako u roku, koji ne može biti duži od godinu dana i šest meseci od dana stupanja na snagu ovog zakona, podnosilac zahteva ne dostavi dokumentaciju potrebnu za utvrđivanje mogućnosti legalizacije, nadležni organ će zaključkom odbaciti zahtev.“

**O b r a z l o ž e nj e**

Imajući u vidu da rok iz člana 23. stav 1. Zakona ističe 1. novembra 2014. godine, kao i činjenicu da je veliki broj predmeta u postupku legalizacije objekata, neophodno je da se ovaj rok produži. Predloženim zakonskim rešenjem se stvaraju realni uslovi da investitori, odnosno vlasnici bespravno izgrađene objekte dovedu u legalne tokove.

Predložena izmena omogućila bi organu da predhodno utvrdi mogućnost legalizacije, a tek potom, po utvrđivanju te činjenice, zatraži i ostalu dokumentaciju propisanu Zakonom, jer bi u suprotnom i stranka, za čiji objekat se utvrdi da nema mogućnost legalizacije, morala da izradi projekat izvedenog objekta odnosno da ima nepotrebne troškove. Navedeno se predlaže iz razloga celishodnosti i ekonomičnosti postupka.

Predstavnik predlagača zakona na sednici Odbora **prihvatio** je amandman Odbora na član 1. Predloga zakona.

Za izvestioca Odbora na sednici Narodne skupštine određena je narodni poslanik, Branka Bošnjak, član Odbora.

Druga tačka dnevnog reda - **R a z n o**

Povodom ove tačke dnevnog reda nije bilo predloga ni diskusije.

Na sednici je vođen tonski zapis.

Sednica je zaključena u 10,00 časova.

SEKRETAR ODBORA PREDSEDNIK ODBORA

Biljana Ilić Milutin Mrkonjić